கேள்வி: புளுட்டோனியம்(III) புளோரைடு - வினைகள் பற்றி நீங்கள் என்ன அறிந்துள்ளீர்கள்?
பதில்: அணு மறுசெயலாக்க ஆலையில் புளுட்டோனியத்தை கரைசலில் இருந்து மீட்டெடுப்பதற்கான வழக்கமான புளுட்டோனியம் பெராக்சைடு முறைக்கு மாற்றாக புளுட்டோனியம்(III) புளோரைடு வீழ்படிவாக்கல் முறை ஆய்வு செய்யப்பட்டது. இம்முறை பாரம்பரிய முறையை விட குறைவான பயனுள்ள மீட்பு முறை என்று அமெரிக்கா இலாசு அலமோசு தேசிய ஆய்வகத்தின் 1957 ஆம் ஆண்டு ஆய்வு கூறுகிறது. அதே நேரத்தில் அறிவியல் மற்றும் தொழில்நுட்பத் தகவல் அமெரிக்க அலுவலகம் நல்கை வழங்கிய ஒரு அண்மைய ஆய்வு இம்முறை மிகவும் பயனுள்ள முறைகளில் ஒன்று எனக் கண்டறிந்தது. உலோக புளுட்டோனியத்தை கையாள்வது மிகவும் கடினம் என்பதனால் அதற்குப் பதிலாக புளுட்டோனியம்-காலியம் கலப்புலோகம் தயாரிக்க புளுட்டோனியம்(III) புளோரைடு பயன்படுத்தப்படுகிறது.